گهنٽا گهر

گهنٽا گهر (Clock Towers) خاص قسم جا ڍانچا آهن، جن ۾ ٽرٽ گهڙي (turret clock) هوندي آهي ۽ انهن جي مٿين ٻاهرين ڀتين تي هڪ يا وڌيڪ گهڙيالن جا منهن (clock faces) لڳل هوندا آهن. ڪيترائي گهنٽا گهر آزاد بيٺل ڍانچا هوندا آهن، پر اهي ڪنھن ٻئي عمارت سان گڏ يا ان جي مٿان بہ ٺھيل ٿي سگهن ٿا. ڪجهہ ٻين عمارتن تي بہ گهڙيالن جا منهن لڳل هوندا آهن، پر اهي ڍانچا بنيادي طور تي ٻين مقصدن لاءِ ڪم ايندا آهن.

گهنٽا گهر دنيا جي ڪيترن ئي حصن ۾ عام نظر ايندا آهن، جن مان ڪجهہ علامتي عمارتن طور سڃاتا ويندا آهن. هڪ مشھور مثال لنڊن ۾ الزبٿ ٽاور (Elizabeth Tower) آهي، جنھن کي اڪثر "بگ بين" (Big Ben) سڏيو ويندو آهي، جيتوڻيڪ اهو نالو خاص طور تي ٽاور جي اندر موجود گهنڊ لاءِ استعمال ڪيو ويندو آهي.